Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli strateegiline liit USAga on asendamatu,
hoolimata ajutistest erimeelsustest Jeruusalemma ja Washingtoni vahel.
Bideni valitsus otsustas lõpetada teadus- ja tehnoloogiakoostöö
Läänekaldal tegutsevate Iisraeli institutsioonidega.
Iisraeli president vestles Palestiina omavalitsuse esimehega,
et edastada Jeruusalemma tervitused palestiinlastele
islami ohvripüha (Eid al-Adha) puhul.
Iisraeli strateegiline liit Ameerika Ühendriikidega on asendamatu,
hoolimata aeg-ajalt kõikuvatest suhetest
Jeruusalemma ja Washingtoni valitsuste vahel.
Peaminister Benjamin Netanyahu,
kes võõrustas oma Jeruusalemma büroos
USA kongresmenide delegatsiooni, paljastas oma külalistele,
et oli teatanud umbes kuu aja eest Bideni valitsusele,
et Hiina on kutsunud Iisraeli juhi visiidile, mis peaks toimuma lähiajal.
Reis Hiinasse, mis on Netanyahu neljas pärast esimest ametiaega,
toimub sisuliselt enne,
kui Iisraeli peaminister on saanud kutse külastada Valget Maja.
Siiski selgitas Netanyahu külla tulnud Kongressi liikmetele,
et julgeoleku- ja luurealane koostöö USA ja Iisraeli vahel
on kõigi aegade parimal tasemel ning rõhutas,
et USA jääb alatiseks Iisraeli oluliseks ja asendamatuks liitlaseks.
Varem tegi Iisraeli välisminister Eli Cohen
parlamendi välis- ja kaitsekomisjonis kokkuvõtte
viimase kuue kuu lakkamatutest jõupingutustest
Jeruusalemma rahvusvahelise positsiooni tugevdamiseks.
Meie regiooni arengute kohta on palju küsimusi.
Jälgime murega Iraani diplomaatilist juurdumist, ma ei räägi julgeolekust,
vaid Iraani diplomaatilisest tegevusest regioonis.
On palju küsimusi Venemaa ja Ukraina
ning meie poliitika nüansside kohta.
Seega ootame arutelu põnevusega.
Viimased kuus kuud oleme töötanud
murranguliste saavutuste edendamiseks Iisraeli riigi heaks.
Käisime Sudaanis, et panna alus rahulepingule.
Ühinesite meiega Ukrainas väga olulisel visiidil,
mis seab meid sama visiidi kontekstis läänebloki osaks.
Meie tegevus Türgis, lennud Omaani õhuruumis,
kaubandusleping Araabia Ühendemiraatidega,
viisaküsimused, Iraani toimik ja tsiteerisite ka teisi riike.
Täheldasime sel perioodil Iisraeli olulist juurdumist Kesk-Aasias,
riikides, kus meie kohalolek oli paljudel juhtudel tõesti piiratud.
Samuti toimusid olulised visiidid Kagu-Aasiasse,
mida käsitleme täpsemalt kinnisel istungil täpsemalt.
Mul on ka hea meel teile öelda, et meil on juba suhted mitme riigiga,
kellega Iisraelil pole diplomaatilisi suhteid,
sihiga laiendada Abrahami lepinguid.
See pidi olema osa Negevi tippkohtumisest,
mis oli plaanitud järgmisele nädalale, kuid lükati ilmselt edasi septembrisse.
Lõpetasime kriisi Poolaga, kes on NATO liikmesriik.
Meil on rohkesti väljakutseid seoses Iraani küsimusega jne.
Minister Cohen märkis lisaks, et teel kohtumisele
pidas ta telefonivestluse oma Briti kolleegi James Cleverlyga,
kes teavitas teda Briti valitsuse plaanist võtta vastu õigusaktid,
mis keelustavad Iisraeli-vastase boikoti-, divesteerimise
ja sanktsioonide liikumise (BDS)
koos teiste Iisraeli boikoteerivate organisatsioonidega,
mida Jeruusalemma valitsus soojalt tervitas.
Bideni valitsus on aga otsustanud tühistada Trumpi valitsuse otsuse,
lõpetades põhimõtteliselt igasuguse teadusliku ja tehnoloogilise koostöö
Iisraeli institutsioonidega, mis tegutsevad geograafilistel aladel,
mis läksid pärast 1967. a sõda Iisraeli haldusalasse.
USA hindab väga teadus- ja tehnikaalast koostööd Iisraeliga
ning tugev teadus- ja tehnoloogia- alane koostöö Iisraeliga jätkub.
Välisministeerium saatis hiljuti
USA valitsuse vastavatele agentuuridele välispoliitilised juhised,
mille järgi kahepoolne teadus- ja tehnoloogiaalane koostöö Iisraeliga
geograafilistel aladel, mis kuulusid pärast 1967. a Iisraeli haldusalla,
ja mille lõppstaatuse üle käivad kõnelused,
on vastuolus USA välispoliitikaga. Tahan ühe asja selgeks teha -
juhised peegeldavad USA pikaajalist positsiooni,
mis ulatub aastakümnete taha, mida see valitsus on kinnitanud,
et pärast 1967. a Iisraeli halduse alla sattunud geograafiliste alade
lõplik kontroll on lõppstaatuse küsimus.
Põhimõtteliselt naaseme USA poliitika juurde,
mis kehtestab 2020. a eelsed pikaajalised geograafilised piirangud
USA toetusele nendel aladel.
Teade sanktsioonidest Iisraeli ametkondade suhtes,
mille hulka kuulub ka Arieli ülikool, langeb kokku Iisraeli teatega
kiita heaks veel 5700 eluaseme rajamine Juudamaal, Samaarias
ja Jordani orus.
Otsus tekitab ilmselt tuska Bideni valitsusele,
kes peab avalikul juutide kohalolu nn Läänekalda aladel
takistuseks rahvusvaheliselt taotletavale kahe riigi lahendusele
Iisraeli-Palestiina konfliktis.
Võin kinnitada, et ütleme eraviisiliselt otse Iisraeli ametnikele,
et usume, et asundused takistavad läbirääkimistel saavutatud
kahe riigi lahendust 1967. a piirides, mis on meie arvates parim viis
Iisraeli-Palestiina konflikti lahendamiseks.
Välisministeerium kasutas ka võimalust, et korrata hukkamõistu
kõigi äärmuslike vägivallaaktide suhtes, olenemata sellest,
kas need pandi toime iisraellaste või palestiinlaste poolt.
Mõistame hukka kõik ekstreemsed vägivallaaktid
ja agiteerimise, olgu Iisraeli või Palestiina omad.
Jätkame visa tööd deeskalatsiooni edendamiseks,
ja et luua keskkonda, kus nii iisraellased kui palestiinlased
saavad võrdsed võimalused julgeolekuks, heaoluks ja väärikuseks.
Oluline on märkida, et Iisraeli president Isaac Herzog
helistas täna Palestiina omavalitsuse (PO) esimehele Mahmoud Abbasile,
et edastada tervitused islami ohvripüha (Eid al-Adha) puhul.
Vestluse käigus kasutas Iisraeli riigipea võimalust
rõhutada jõulise ja visa sõja tähtsust
terrorismi, agiteerimise ja vihkamise vastu
ning toonitas veelgi kohutavat hinda ja valu,
mida terror leinavate peredele ja kogu Iisraeli ühiskonnale põhjustab.
President kordas vajadust tegutseda tuliselt, et tõrjuda terrorit,
mis kahjustab üksikisikuid, perekondi ja kogukondi,
aga ka võimalust elada rahumeelselt kõrvuti regioonis ja Lähis-Idas.
Lisaks rõhutas president ka oma ühemõttelist hukkamõistu
Iisraeli äärmuslaste marginaalse rühma hiljutise rünnaku suhtes
süütute palestiinlaste vastu.
Väärib märkimist, et kuigi Palestiina meedia tsiteeris Iisraeli meediat
vestluse kohta Herzogi ja Abbasi vahel,
siis PO ise vestlust ei maininud.
Lisaks sunnib PO suutmatus Põhja-Samaariat vaos hoida Iisraeli
nö võrrandit muutma, mida peaminister Netanyahu
Knesseti istungil peetud kõnes täpsustas.
Oleme keset võitlust terrori vastu
ja see nõuab meilt pidevalt vaenlasest ette jõudmist,
keda ei tohiks alahinnata, sest absoluutset võimu pole olemas,
on vaid suhteline võim, mis nõuab innovatsioone,
et vaenlasest ette jõuda, ning sagedast võrrandi muutmist.
Mainides veel kord võrrandi muutust,
kasutades Gaza sektori terroriga tegelemisel letaalsemaid meetodeid;
on hiljutised sündmused Läänekaldal, peamiselt Samaaria põhjaosas,
ajendanud Iisraeli reageerima.
Terrorirakk lahkus Jeninist
eesmärgiga kahjustada meie vägesid Jalamehi lähedal.
Samal ajal kui nad sõidukist väljusid, kõrvaldas "taevasilm" nad drooniga.
See on järjekordne muudatus võrrandis.
Kuid see ei tähenda, et terror istuks käed rüpes.
Ka see tugevneb. Küsimus on selles, kes teisest ette jõuab?
Likvideerisime üle 100 terroristi, likvideerisime või arreteerisime,
enamik likvideeriti.
Kes meid tapab või kurja teeb, leiab end ühest või teisest kohast -
kas hauast või vangist. Enamik neist läheb hauda.
Kas sellest piisab? Ei. Mida see teeb?
See on nii, kuna suur osa on organiseerimata, spontaanne,
mida nimetame üksikuteks huntideks või terrorirakkudeks.
Nad kõik ütlevad, et see juhtus nende eelkäijatega,
kuid neil õnnestub seda vältida.
Kui ei õnnestu, vähendab see terroripotentsiaali.
Lisaks Iisraeli sihilikule terrorismivastasele sõjale,
mis hõlmas taas ulatuslikke terrorismivastaseid operatsioone,
mille raames peeti öösel kinni kümme terrorismis kahtlustatavat;
mõistis peaminister Netanyahu jõuliselt hukka kõik rünnakud
Iisraeli erinevate julgeolekuharude komandöride vastu,
väljendades samas nördimust
marginaalsete äärmusrühmituste korduvate rünnakute pärast
nii Iisraeli vägede kui ka süütute palestiinlastest tsiviilelanike vastu.
Aitäh, et vaatasite TV7 Iisraeli Uudiseid!
Kui meie saated teid õnnistavad
ja soovite toetada TV7 Iisraeli büroo annetuspõhist tegevust,
kaaluge rahalist annetust.
Seda saab teha meie veebilehel www.tv7israelnews.com
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud õhtut! Homseni!
Tõlge: Monika Jaaguri